భగ్గుమంటున్న ధరలు
-  ఎగిసిన సిపిఐ ద్రవ్యోల్బణం
- అక్టోబర్‌లో 5% చేరిక
న్యూఢిల్లీ : దేశంలో ఆహారోత్పత్తుల ధరలు మరోమారు భగ్గుమంటున్నాయి. కేంద్ర గణంకాల శాఖ గురువారం విడుదల చేసిన సీపీఐ ద్రవ్యోల్బణం ఇదే విషయాన్ని మరోమారు నిరూపించాయి. ఈ ఏడాది అక్టోబర్‌ మాసంలో రిటైల్‌ ద్రవ్యోల్బణం సూచీ (సిపిఐ) 5 శాతానికి ఎగిసి, నాలుగు మాసాల గరిష్ఠ స్థాయికి చేరింది. దీంతో వరుసగా మూడో మాసంలోనూ ధరల పెరుగుదల చోటు చేసుకుంటున్నట్లుయింది. ఇంతక్రితం సెప్టెంబర్‌ మాసంలో ఇది 4.41 శాతంగా నమోదయ్యింది. వినియోగదారుల ద్రవ్యోల్బణం సూచీలో అహారోత్పత్తులు 50 శాతం వరకు వాటా కలిగి ఉన్నాయి. క్రితం మాసంలో ప్రధానంగా పప్పులు, ఉల్లి ధరలు భారీగా పెరగడంతో ద్రవ్యోల్బణం సూచీ ఎగిసింది. కిందటి మాసంలో అహారోత్పత్తుల ద్రవ్యోల్బణం 5.25 శాతానికి పెరిగి ఆందోళన కలిగిస్తోంది. పప్పుల ధరలు ఏకంగా 42.20 శాతం ఎగిసిపడ్డాయి. బియ్య ధర 5.34 శాతం, తృణధాన్యాలు 1.46 శాతం చొప్పున ప్రియమయ్యాయి. కూరగాయలు, పళ్ల ధరలు వరుసగా 2.42 శాతం, 1.98 శాతం చొప్పున పెరిగాయి. మాంసం, చేపల ధరలు మాత్రం 5.01 శాతం తగ్గినట్లు కేంద్ర గణంకాల శాఖ పేర్కొంది. క్రితం మాసంలో సుగంధ ద్రవ్యాల ధరలు 9.82 శాతం ఎగిసిపడగా, అల్కాహలేతర పానియాల ధరలు 4.31 శాతం చొప్పున పెరిగాయి.
పారిశ్రామికోత్పత్తి పతనం
న్యూఢిల్లీ : దేశ పారిశ్రామికోత్పత్తిలో పతనం కొనసాగుతుంది. ఈ ఏడాది సెప్టెంబర్‌ మాసంలో పారిశ్రామిక ఉత్పత్తి సూచీ (సిపిఐ) వృద్ధి 3.6 శాతానికి దిగజారింది. ఇంతక్రితం ఆగస్టులో 6.3 శాతం వృద్ధి నమోదయ్యింది. గతేడాది సెప్టెంబర్‌లో 2.6 శాతంగా ఉంది. క్రితం సెప్టెంబర్‌లో తయారీ రంగం 2.6 శాతం వృద్ధి చోటు చేసుకుంది. గతేడాది ఇదే మాసంలో వృద్ధియథాతథంగా నమోదయ్యింది. మొత్తం 22 రంగాల్లో 11 సూచీలు మాత్రమే సానుకూల వృద్ధిని సాధించాయి. మిగితావి పేలవమైన ప్రదర్శన కనబర్చాయి. ఈ ఏడాదిలో ఆగస్టు పారిశ్రామికోత్పత్తి సూచీని 6.4 శాతం నుంచి 6.3 శాతానికి కేంద్రం సవరించింది. గత మాసంలో గనుల రంగం వృద్ధి 3 శాతానికి పెరిగింది.
మీ స్నేహితులకు రికమెండ్ చెయ్యండి